Ужасен понеделник | yovko in a nutshell
12 октомври 2004 • yovko
Ненавиждам понеделниците… Ама наистина. Нямам идея защо, но в понеделник обикновено нищо не е наред. Винаги те зарива работа сякаш през weekend-а никой не е почивал, а всички са си скъсали задника от бачкане само и само да ти е много гадно на теб в понеделник…
Както и да е – поне weekend-а беше хубав. Генко и Поля ми бяха на гости и се поразходихме добре. В събота след кратко колебание дали да се качим на Черни връх, решихме да видим Боянския водопад. Ник и Ани също се присъединиха. Оставихме колите пред Боянската църква и нагоре – покрай оградата на някакво военно поделение – задрапахме по пътеката. Не е труден пътя, но на моменти си е доста стръмничък, а и всички бяхме такива дето почти не си е отлепяме задника от стола или колите та… Хм, днес още усещам лека мускулна треска, което иде да рече не много хубави работи за натренираността ми.
Носех фотоапарат, но нещо нямах настроение за снимане. Не мога да снимам ако не ми идва отвътре. Нямам идея защо, но без тръпка и най-обикновена снимка не мога да направя. Добре, че не си вадя хляба с фотография – ако си професионалист не можеш да си позволиш да чакаш музата да те огрее.
1 мнение за “Ужасен понеделник”
12 октомври 2004 в 12:49	 | Отговор
probvai v most.bg, mai tam go imat.